Géza Lakatos

Géza Lakatos (Budapest, 1890eko apirilaren 30a – Adelaide, 1967ko maiatzaren 21a) hungariar militar eta politikaria izan zen. Hungariako lehen ministroa izan zen 1944ko abuztutik urrira.

Ludovica Akademia Militarrean graduatu zen eta 1928tik 1934ra Pragan agregatu militarra izan zen. 1943ko urrian Hungariako Bigarren Armadako komandante izendatu zuten eta Lehen Armadako komandantea izan zen 1944ko apiriletik maiatzera.

1944ko abuztuan, Lakatos eta Miklós Horthyren aldekoek Döme Sztójay alemaniarraren aldeko gobernua kargugabetu zuten. Lakatos lehen ministro izendatu zuten, judu hungariarren deportazioa gelditu zuen eta aliatuekin bake-elkarrizketei ekin zien berriro. 1944ko urrian Horthy alemaniarrak Hungariatik kanporatzen saiatu zen eta aliatuekin armistizio bat sinatu zuen. Gurutze Gezidunaren Alderdia faxistak estatu-kolpea eman zuen nazien laguntzarekin, eta Lakatos atxilotu egin zuten.

Hungariako faxisten aurkako gerraosteko epaiketetan lekuko izan zen. 1949an pentsio militarra kendu zioten eta bere jabetzak konfiskatu zizkioten. Lakatos Budapestera joan zen eta liburu-ilustratzaile eta margolari zetean lanetan aritu zen. 1965ean emaztea hil zitzaion eta Lakatos Australiara joan zen alaba bizi zen lekura.

Kategoria:Budapestarrak
Kategoria:Hungariako militarrak
Kategoria:Lehen Mundu Gerrako militarrak
Kategoria:Bigarren Mundu Gerrako militarrak
Kategoria:Hungariako lehen ministroak
Kategoria:Bigarren Mundu Gerrako politikariak